वाराणसी. कलयुग में भी ऐसी तपस्वी है जिनके बारे में सुनकर आपको यकीन नहीं होगा। अनादिकाल में धर्म ग्रंथों का उल्लेख यदि देखा जाये तो एक दो नहीं बल्कि सैकड़ों तपस्वियों की दास्तान हमें प्रेरणा देती है। हम कलयुग के जिस तपस्वी की बात कर रहे है वो किसी भगीरथ से कम नहीं है। बाबा नागनाथ शायद इस युग के पहले ऐसे तपस्वी होंगे जो लगातार पांच वर्षों से तप किये जा रहे है।
गंगा के निर्मलीकरण को लेकर संसद से सड़क तक कई बार राजनीत हो चुकी है। नतीजा आज तक कुछ नहीं निकला। श्मशान पीठाधीश्वर बाबा नागनाथ ने गंगा की दुर्दशा को जब नजदीक से देखा तो रहा नहीं गया। फिर क्या था अकेले ही भागीरथ की तरह भगवान शिव के तप को बैठ गए। बाबा की हालत बिगड़ने पर 25 अप्रैल को प्रसाशन ने मंडलीय अस्पताल में भर्ती कराया है।
बाबा नागनाथ ने बताया कि गंगा के निर्मल धारा के लिए 2008 से लगातार अनशन पर बैठे हैं। पांच सालों में अनशन के दौरान जिला प्रसाशन द्वारा तबीयत बिगड़ने पर 12 बार हॉस्पिटल में एडमिट कराये गए है। 25 अप्रैल से एक बार फिर बाबा को जिला प्रशासन ने हास्पिटल में एडमिट कराया है, जब उनकी हालत बिगड़ने लगी थी।
बाबा का कहना है कि गंगा को बांधों में जो कैद किया गया है उससे मुक्त कराया जाये। वह चलने फिरने की स्थिति में भी नहीं है। उनकी कुछ प्रमुख मांगे है गंगा को लेकर जिसमे बांधों से मुक्ति, बालू खनन, सीवर का गिरना बंद हो और गंगा के लिए राष्ट्रिय कानून बनाया जाये। अनशन की जानकारी प्रधानमंत्री, राष्ट्रपति और मुख्यमंत्री को दे चुके हैं।
hin_Deva hin_Deva hin_Deva hin_Deva